Τη σύνθεση της νέας κυβέρνησης ανακοίνωσε ο υπουργός Επικρατείας και κυβερνητικός εκπρόσωπος, Δημήτρης Τζανακόπουλος.

Στο νέο κυβερνητικό σχήμα περιλαμβάνονται συνολικά 13 νέα πρόσωπα: Μαριλίζα Ξενογιαννακοπούλου, Μιχάλης Καλογήρου, Σταύρος Αραχωβίτης, Κατερίνα Παπακώστα, Μαρίνα Χρυσοβελώνη, Στάθης Γιαννακίδης, Λευτέρης Κρέτσος, Παναγιώτης Ρήγας, Μάρκος Μπόλαρης, Μυρσίνη Ζορμπά, Γιώργος Δημαράς, Ολυμπία Τελιγιορίδου και Ακρίτας Καϊδατζής.

Αξιοσημείωτες είναι οι είσοδοι της κ. Μαριλίζας Ξενογιαννακοπούλου (υπουργός Διοικητικής Ανασυγκρότησης) και της κ. Κατερίνας Παπακώστα (υφυπουργός Προστασίας του Πολίτη), προερχόμενων από ΠΑΣΟΚ και ΝΔ αντίστοιχα.

Στο υπουργείο Δικαιοσύνης, στη θέση του Σταύρου Κοντονή, τοποθετήθηκε ο Μιχάλης Καλογήρου, ενώ ο πρωθυπουργός «αναβάθμισε» και τον Φώτη Κουβέλη ο οποίος ανέλαβε υπουργός Ναυτιλίας και Νησιωτικής Πολιτικής.

Ο Αλέξης Χαρίτσης, μέχρι πρότινος αναπληρωτής υπουργός Οικονομίας, τοποθετήθηκε στο – πρώτο τη τάξει – υπουργείο Εσωτερικών.

Νέα πρόσωπα είναι επίσης η Μυρσίνη Ζορμπά, που αναλαμβάνει το υπουργείο Πολιτισμού και η Κατερίνα Νοτοπούλου, μέχρι πρότινος διευθύντρια του πρωθυπουργικού γραφείου στη Θεσσαλονίκη, που τοποθετήθηκε υφυπουργός Μακεδονίας – Θράκης.

Δομική αλλαγή υπήρξε στο Υπουργείο Προστασίας του Πολίτη, το οποίο αυτονομήθηκε από το υπουργείο Εσωτερικών, με υπουργό την Ολγα Γεροβασίλη.

Ο Λευτέρης Κρέστος αναβαθμίστηκε από γ.γ. Ενημέρωσης σε υφυπουργός Ψηφιακής Πολιτικής, Τηλεπικοινωνιών και Ενημέρωσης.

Εκτός κυβέρνησης τέθηκαν οι Σταύρος Κοντονής, Λυδία Κονιόρδου, Βαγγέλης Αποστόλου, Γιάννης Τσιρώνης, Γιάννης Μπαλάφας, Γιάννης Αμανατίδης, Δημήτρης Μπαξεβανάκης και Παναγιώτης Κουρουμπλής, ο οποίος προτάθηκε για κοινοβουλευτικός εκπρόσωπος του ΣΥΡΙΖΑ. Σύμφωνα με ασφαλείς πληροφορίες, ανάλογη θέση προτάθηκε και στον κ. Κοντονή, ο οποίος την αρνήθηκε.

Υπενθυμίζεται ότι από χθες είναι γνωστό ότι ο Πάνος Σκουρλέτης, μέχρι πρότινος υπουργός Εσωτερικών, αποτελεί τον νέο γενικό γραμματέα της παράταξης.

Η σύνθεση της κυβέρνησης:

Αντιπρόεδρος της κυβέρνησης:

Γιάννης Δραγασάκης

Υπουργείο Εσωτερικών

Υπουργός: Αλέξανδρος Χαρίτσης

Υφυπουργός : Μαρίνα Χρυσοβελώνη

Υφυπουργός Μακεδονίας Θράκης: Κατερίνα Νοτοπούλου

Υπουργείο Προστασίας του Πολίτη:

Υπουργός : Ολγα Γεροβασίλη

Υφυπουργός: Κατερίνα Παπακώστα

Υπουργείο Οικονομίας και Ανάπτυξης:

Υπουργός: Γιάννης Δραγασάκης

Αναπληρωτής Υπουργός Βιομηχανίας : Στέργιος Πιτσιόρλας

Υφυπουργός: Στάθης Γιαννακίδης

Υπουργείο Ψηφιακής Πολιτικής, Τηλεπικοινωνιών και Ενημέρωσης

Υπουργός: Νίκος Παππάς

Υφυπουργός: Λευτέρης Κρέτσος

Υπουργείο Εθνικής 'Αμυνας

Υπουργός: Πάνος Καμμένος

Αναπληρωτής Υπουργός: Παναγιώτης Ρήγας

Υφυπουργός : Μαρία Κόλλια Τσαρουχά

Υπουργείο Παιδείας, Έρευνας και Θρησκευμάτων

Υπουργός: Κώστας Γαβρόγλου

Αναπληρωτής Υπουργός Έρευνας και Καινοτομίας: Κώστας Φωτάκης

Υφυπουργός: Μερόπη Τζούφη

Υπουργείο Εργασίας, Κοινωνικής Ασφάλισης και Κοινωνικής Αλληλεγγύης

Υπουργός: Εφη Αχτσιόγλου

Αναπληρώτρια Υπουργός Κοινωνικής Αλληλεγγύης: Θεανώ Φωτίου

Υφυπουργός Εργασίας: Αναστάσιος Πετρόπουλος

Υφυπουργός Κοινωνικής Ασφάλισης: Αθανάσιος Ηλιόπουλος

Υπουργείο Εξωτερικών

Υπουργός: Νίκος Κοτζιάς

Αναπληρωτής Υπουργός Ευρωπαϊκών Υποθέσεων: Γιώργος Κατρούγκαλος

Υφυπουργός για θέματα Θρησκευμάτων : Μάρκος Μπόλαρης

Υφυπουργός αρμόδιος για τον Απόδημο Ελληνισμό: Τερενς – Σπένσερ Κουίκ

Υπουργείο Δικαιοσύνης, Διαφάνειας και Ανθρωπίνων Δικαιωμάτων

Υπουργός: Μιχάλης Καλογήρου

Αναπληρωτής Υπουργός αρμόδιος για θέματα Διαφθοράς: Δημήτρης Παπαγγελόπουλος

Υπουργείο Οικονομικών

Υπουργός: Ευκλείδης Τσακαλώτος

Αναπληρωτής Υπουργός: Γιώργιος Χουλιαράκης

Υφυπουργός: Κατερίνα Παπανάτσιου

Υπουργείο Υγείας

Υπουργός : Ανδρέας Ξανθός

Αναπληρωτής Υπουργός: Παύλος Πολάκης

Υπουργείο Διοικητικής Ανασυγκρότησης:

Υπουργός: Μαριλίζα Ξενογιαννακοπούλου

Υπουργείο Πολιτισμού και Αθλητισμού

Υπουργός: Μυρσίνη Ζορμπά

Υφυπουργός Αθλητισμού: Γιώργος Βασιλειάδης

Υφυπουργός: Κωνσταντίνος Στρατής

Υπουργείο Περιβάλλοντος και Ενέργειας

Υπουργός: Γιώργος Σταθάκης

Αναπληρωτής Υπουργός: Σωκράτης Φάμελλος

Υφυπουργός: Γιώργος Δημαράς

Υπουργείο Υποδομών και Μεταφορών

Υπουργός: Χρήστος Σπίρτζης

Υφυπουργός: Νίκος Μαυραγάνης

Υπουργείο Μεταναστευτικής Πολιτικής

Υπουργός: Δημήτρης Βίτσας

Υπουργείο Ναυτιλίας και Νησιωτικής Πολιτικής

Υπουργός: Φώτης Κουβέλης

Αναπληρωτής Υπουργός : Νεκτάριος Σαντορινιός

Υπουργείο Αγροτικής Ανάπτυξης και Τροφίμων

Υπουργός: Σταύρος Αραχωβίτης

Υφυπουργός : Βασίλης Κόκκαλης

Υφυπουργός: Ολυμπία Τελιγιορίδου

Υπουργείο Τουρισμού

Υπουργός: Ελενα Κουντουρά

Υπουργός Επικρατείας αρμόδιος για θέματα Καθημερινότητας του Πολίτη:

Αλέκος Φλαμπουράρης

Υπουργός Επικρατείας αρμόδιος για τον Συντονισμό του Κυβερνητικού Έργου:

Χριστόφορος Βερναρδάκης

Υπουργός Επικρατείας και Κυβερνητικός Εκπρόσωπος:

Δημήτρης Τζανακόπουλος

Υφυπουργός παρά τω Πρωθυπουργώ:

Δημήτρης Λιάκος

Νέος Γενικός Γραμματέας της Κυβέρνησης ορίζεται ο Ακρίτας Καϊδατζής